Incendiu de amploare în comuna Ilieni, provocat de copii care s-au jucat cu focul. Un copil a fost rănit
O casă şi două anexe gospodăreşti au ars, vineri, în comuna Ilieni din judeţul Covasna, incendiul fiind provocat de copii care s-au jucat cu focul. În urma evenimentului, un copil de trei a fost rănit, iar doi cai au murit.
Echipajele de pompieri au acţionat timp de patru ore pentru stingerea focului.
Potrivit ISU Covasna, focul s-a extins pe o suprafaţă de 200 de metri pătraţi, cuprinzând o casǎ de locuit şi douǎ anexe gospodăreşti.
"La sosirea echipajelor de intervenţie, incendiul se manifesta generalizat. După mai bine de 4 ore de luptă cu flăcările, incendiul a fost lichidat, iar cauza probabilă de producere a acestuia este reprezentată de jocul copiilor cu focul", informează ISU Covasna.
În urma incendiului, un copil în vârstă de trei ani a fost rănit, suferind arsuri minore. El a fost dus la spital pentru îngrijiri şi investigaţii suplimentare.
Doi cai au murit în flăcări, iar un câine a fost salvat din incendiu de către pompieri.